EkBass/fiwiki-20250220-pages-articles huggingface dataset:
Mantun kenttä

Mantun kenttä (myös Manttu ja Mantun monttu) on Siilinjärven Viinamäessä sijaitseva pesäpallostadion. Kenttä on kuuluisa heti kakkosrajan takaa alkavasta jyrkästä rinteestään, joka tunnetaan nimellä "Mantun monttu". Kenttä toimii Siilinjärven Pesiksen kotikenttänä, jossa pelataan mm. naisten ja miesten Superpesistä. Kentän yleisöennätys syntyi vuoden 1986 SM-finaalissa, jolloin Siilinjärven Ponnistuksen ja Imatran Pallo-Veikkojen välistä miesten ottelua oli seuraamassa 3820 katsojaa. Kuva:Mantun kenttä.jpg|Mantun kenttä katsomosta käsin nähtynä. Ns. Mantun monttu tulee kuvassa oikeanpuolimmaisen katsomon taakse ja vasemmalle puolelle. Oikeassa reunassa näkyy Mantun talo ja vasemmassa reunassa Viinamäen läpi kulkeva Kasurilantie. Mantun talon, ja sen mukaan nimensä saanen kentän, nimi tulee talon alkuperäisestä Manttaalikunnantalo-nimestä. Mantulla järjestetään vuoden 2024 elokuussa ensimmäistä kertaa ManttuFest musiikkitapahtuma. == Lähteet == ==Aiheesta muualla== * Interaktiivinen pallopanoraama kentältä Luokka:Pesäpallostadionit Luokka:Siilinjärven rakennukset ja rakennelmat Luokka:Siilinjärven urheilu
Kieliopillinen itsemurha

Kieliopillinen itsemurha () on esimerkiksi Jean Paulin ja Ludwig Reinersin käyttämä käsite, joka tarkoittaa lähinnä asiaproosassa ilmenevää tapaa kätkeä oma persoonallisuus kiertoilmaisuihin, eli kirjoittaja välttää käyttämästä minä-sanaa ja ensimmäistä persoonaa. Tätä kirjoitustapaa on perusteltu vaatimattomuudella, toisaalta on esitetty sen osoittavan aivan päinvastaista, koska tällaiset kiertoilmaukset ovat normaalia kielenkäyttöä huomattavasti raskaampia ja kirjoittajaa korostavampia. Suomen kielessä yleisin näistä ilmauksista lienee allekirjoittanut. ==Lähteet== * Nykysuomen käsikirja: Tyyliopin perusteita, Päivi Rintala. Luokka:Kielioppi
Andien mainingit

Andien mainingit on kokoelma Pablo Nerudan runoja, jotka on suomentanut Pentti Saaritsa. Kokoelma sisältää suomennosvalikoiman Nerudan runoja vuosilta 1921-1937, kokoelman Canto general (1950) ja runoja vuosilta 1954-1969.Tammen sivusto Kokoelman on luonnehdittu sisältävän hänen parasta tuotantoaan. ==Lähteet== Luokka:Chileläiset kirjat Luokka:Runokokoelmat Luokka:Vuoden 1972 kirjat
Against the Grain

Against the Grain on punkyhtye Bad Religionin viides albumi vuodelta 1990. Kappale ”21st Century (Digital Boy)” julkaistiin uudelleennauhoitettuna vuonna 1994 albumilla Stranger than Fiction, ja siitä tuli hitti. == Kappaleet == # # # # # # # # # # # # # # # # # Luokka:Bad Religionin albumit Luokka:Vuoden 1990 albumit
Artūras Paulauskas

Artūras Paulauskas (s. 23. elokuuta 1953 Vilna) on liettualainen poliitikko. Hän toimi Seimasin puhemiehenä vuosina 2000–2006 ja maan väliaikaisena presidenttinä 6. huhtikuuta – 12. heinäkuuta 2004. ==Varhainen ura== Paulauskas luki lakia Vilnan yliopistossa ja valmistui vuonna 1976. Valmistumisen jälkeen hän toimi tutkijana ja syyttäjänä. Hän toimi Liettuan valtakunnansyyttäjän sijaisena vuosina 1987–1990 ja valtakunnansyyttäjänä 1995–1997. ==Poliittinen ura== Paulauskas aloitti poliittisen uransa olemalla presidenttiehdokas presidentinvaalissa 1997–1998. Hänen ehdokkuuttaan tuki muun muassa presidentin tehtävästä eroamassa ollut Algirdas Brazauskas. Paulauskas hävisi vaalit niukasti 49,6 % äänimäärällä, kun vastaehdokas Valdas Adamkus sai äänistä 50,4 %. Vaalien jälkeen hän perusti Uusi liitto -nimisen puolueen ja tuli sen puheenjohtajaksi 25. huhtikuuta 1998. Vuoden 2000 parlamenttivaaleissa puolue sai 19,6 % kannatuksen. Vaalien jälkeen hänestä tuli Seimasin puhemies. Presidentti Rolandas Paksasin virkasyytteen jälkeen Paulauskas toimi väliaikaisena presidenttinä siihen asti, kunnes Valdas Adamkus vannoi uudelleen virkavalan. 11\. huhtikuuta 2006 Paulauskas luopui puhemiehen tehtävästä saatuaan epäluottamuslauseen. ==Lähteet== *Seimasin henkilökuva ==Aiheesta muualla== *Viralliset kotisivut Luokka:Liettuan presidentit Luokka:Vuonna 1953 syntyneet Luokka:Elävät henkilöt
Mary Whitehouse

Mary Whitehouse CBE (13. kesäkuuta 1910 Nuneaton, Englanti, Yhdistynyt kuningaskunta – 23. marraskuuta 2001 Colchester, Englanti, Yhdistynyt kuningaskunta) oli brittiläinen aktivisti, joka kampanjoi kristillisen moraalin ja säädyllisyyden puolesta. Vuonna 1964 Whitehouse järjesti ystävänsä kanssa "Clean Up TV" -kampanjan, josta kehittyi seuraavana vuonna National Viewers' and Listeners' Association -järjestö (tunnetaan nykyään nimellä Mediawatch-uk). Televisioyhtiö BBC oli 1960-luvulla Whitehousen kritiikin pääasiallinen kohde. NVLA:n mukaan vapaamielinen yhteiskunta oli vahingollinen kansakunnan moraalille, joten järjestö jatkoi toimiaan edelleen 1970-luvulla, jolloin se kampanjoi pitkään televisiosarja Doctor Whota vastaan. Järjestö onnistui saamaan Stanley Kubrickin elokuvan Kellopeliappelsiini pois teatterilevityksestä. Whitehouse taisteli moraalin puolesta myös televisio- ja elokuva-alan ulkopuolella. NLVA haastoi Gay News -lehden oikeuteen jumalanpilkasta, kun se oli julkaissut runon The Love That Dares Speak Its Name. NLVA voitti jutun oikeudessa äänin 10–2. Whitehouse haastoi henkilökohtaisesti vuonna 1982 Britannian kansallisteatterin sen näytelmän Romans in Britain homoraiskauskohtauksen takia. Whitehouse oli jo voittamassa tapausta, mutta veti kuitenkin haasteensa lopulta pois. Broadcasting Standards Council perustettiin vuonna 1988, ja Whitehousen merkityksen sen perustamiseen myönsi BSC:n ensimmäinen puheenjohtaja William Rees-Mogg. Whitehouse jäi virallisesti eläkkeelle vuonna 1994, ja hän kuoli pitkäaikaisen sairauden jälkeen colchesterilaisessa hoitokodissa vuonna 2001. Whitehouse joutui kampanjoidensa takia myös populaarikulttuurin kohteeksi. Vuonna 1989 BBC:llä alkoi komediasarja The Mary Whitehouse Experience, jonka huumori suuntautui Whitehousen ylimieliseen moraaliin. Pink Floyd käsitteli Whitehousea säkeen verran kappaleessaan "Pigs (Three Different Ones)". Myös Deep Purple kritisoi Whitehousea biisissään Mary Long, albumilla Who Do We Think We Are,1973). == Lähteet == Luokka:Yhteiskunnalliset vaikuttajat Luokka:Englantilaiset henkilöt Luokka:Sensuuri Luokka:Vuonna 1910 syntyneet Luokka:Vuonna 2001 kuolleet
The Last of a Dying Breed

The Last of a Dying Breed on rap-artisti Scarfacen kuudes studioalbumi, joka julkaistiin 3. lokakuuta 2000. Screwed & Chopped versio ilmestyi 29. maaliskuuta 2005. ==Kappaleluettelo== # Kappale Vierailet artisti(t) Aika 1\. "11-09-70 (Intro)" 0:32 2\. "The Last Of A Dying Breed" 3:10 3\. "Look Me In My Eyes" 3:36 4\. "It Ain't Part II" 3:13 5\. "They Down With Us" UGK 4:43 6\. "Sorry For What?" 4:38 7\. "O.G. To Me" Jayo Felony, Daz Dillinger, Kurupt 5:12 8\. "The Gangsta Shit" 4:12 9\. "Conspiracy Theory" 3:39 10\. "Watch Ya Step" 3:41 11\. "Get Out" Jay-Z 3:27 12\. "In & Out" Devin the Dude, Too Short 4:34 13\. "And Yo" Redman , Young Noble 4:55 14\. "In My Time" 5:44 15\. "11-09-2000 (Outro)" 0:57 ==Screwed & Chopped albumin kappaleluettelo== # Kappale Vierailet artisti(t) Aika 1\. "The Last Of A Dying Breed" 3:50 2\. "OG to Me: Visiting The Shrink" (skit) Jayo Felony, Daz Dillinger, Kurupt 6:42 3\. "In & Out" Devin the Dude, Too Short 6:02 4\. "Freestyle" Baby J, Hoffa & Snake 4:30 5\. "In My Time" 7:46 6\. "Skit" 0:28 7\. "The Gangsta Shit" 6:03 8\. "Look Me in My Eyes: The Gangsta Shit / The Snitch" (skit) 4:26 9\. "Freestyle" Baby J 4:53 10\. "It Ain't" 4:24 11\. "Conspiracy Theory" 4:32 12\. "Watch Ya Step" 5:46 13\. "Get Out" Jay-Z 3:55 14\. "And Yo" Redman, Young Noble 4:34 15\. "They Down With Us" UGK 6:48 == Listasijoitukset == Lista Sijoitus U.S. "Billboard" Billboard 200 7. U.S. Billboard Top R&B;/Hip- Hop Albums 2. == Singlet == Singlen nimi Listasijoitukset "Look Me in My Eyes" It Ain't, Pt. 2" U.S. Hot R&B;/Hip-Hop Singles & Tracks Chart:77. Luokka:Vuoden 2000 albumit Luokka:Scarfacen albumit
National Institute of Mental Health

National Institute of Mental Health (NIMH) on yksi National Institutes of Healthin (NIH) 27 tutkimuslaitoksesta, ja se on maailman suurin mielenterveyteen keskittyvä tutkimuslaitos. NIHM:n päämaja sijaitsee Marylandin Bethesdassa. Presidentti Harry S. Truman kirjoitti lain NIMH:n perustamisesta 3. heinäkuuta 1946. Virallisesti laitos perustettiin 15. huhtikuuta 1949, ja se oli yksi neljästä ensimmäisestä NIH:n tutkimusyksiköistä. NIMH:n tavoitteena on lisätä mielenterveyden häiriöiden ymmärrystä, ja parantaa niiden hoitoa perustutkimusten ja kliinisten tutkimusten kautta. == Lähteet == Luokka:National Institutes of Health Luokka:Mielenterveys
Särkisalon vaakuna

Särkisalon vaakuna oli Särkisalon kunnan tunnus. Sen ankkuri viittaa kunnan sijaintiin rannikolla ja siellä harjoitettuun talonpoikaispurjehdukseen. Simpukankuoret kuvastavat jo keskiajalta saakka harrastettuun kalkinlouhintaan. Vaakunan selitys on ”vihreässä kentässä kultainen ankkuri, jonka molemmin puolin saatteena hopeinen simpukka.” Vaakunan on suunnitellut Olof Eriksson, ja Särkisalon kunnanvaltuusto hyväksyi sen kokouksessaan 19. huhtikuuta 1956. Sisäasiainministeriö vahvisti vaakunan käyttöön 17. heinäkuuta samana vuonna. Vaakuna jäi epäviralliseksi kotiseutuvaakunaksi 2009, kun Särkisalon kunta yhdessä Halikon, Kiikalan, Kiskon, Kuusjoen, Muurlan, Perniön, Perttelin ja Suomusjärven kanssa liittyivät osaksi Salon kaupunkia. == Lähteet == * * Särkisalo Vaakuna
Fairy

Fairy on Procter & Gamblen valmistama astianpesuaine. Pesuainetta myydään ympäri Eurooppaa, vaikka alueelliset tuotenimet vaihtelevat. Esimerkiksi Ruotsissa tuotetta myydään nimellä Yes ja Tšekissä nimellä Jar. Luokka:Puhdistusvälineet Luokka:Päivittäistavaroiden tuotemerkit Luokka:Procter & Gamblen tuotemerkit
Beto (jalkapalloilija, 1982)

António Alberto Bastos Pimparel eli Beto (s. 1. toukokuuta 1982 Lissabon, Portugali) on portugalilainen jalkapallomaalivahti. == Ura == ===Seurajoukkue=== Beto on Sporting Clube de Portugalin kasvatti. Hän ei kuitenkaan koskaan saanut mahdollisuutta edustusjoukkueessa, vaan toimi lähinnä joukkueen kolmosvahtina. Hän pelasi kauden 2002–2003 lainalla Casa Piassa. Kesällä 2004 hänet sopimuksensa purettiin yhteisymmärryksessä. Pelattuaan kaksi kautta maan alemmalla sarjatasolla, edustaen kahta eri seuraa vuoden verran Chavesia ja Marcoa, hän siirtyi samalla sarjatasolla pelanneeseen Leixõesiin. Joukkue nousi maan pääsarjaan kauden 2006–2007 päätteeksi. Kolmen pelaamansa kauden aikana Leixõesissa, häneltä jäi paitsi ainoastaan kuusi ottelua. Maaliskuussa 2009 ennen kauden 2008–2009 päätöstä Beto teki nelivuotisen sopimuksen Porton kanssa, joka astui voimaan kesäkuusta alkaen.Beto humbled by Porto calling UEFA. Viitattu 4.6.2010. Kaudella 2011–2012 Beto pelasi lainalla CFR Clujissa ja kaudeksi 2012–2013 hän siirtyi Bragaan. Tammikuussa 2013 Beto siirtyi kauden loppuun asti kestävällä lainasopimuksella espanjalaiseen Sevillaan.Beto, sevillista hasta final de temporada Sevilla FC. Viitattu 15.7.2014. Kauden päätyttyä siirrosta tehtiin pysyvä.Beto seguirá en el Pizjuán hasta 2015 El Mundo Deportivo. Viitattu 15.7.2014. Beton ura Sevillassa päättyi vuonna 2016. Kaudeksi 2016–2017 Beto siirtyi Sporting Lissaboniin. Vuonna 2022 Beto solmi yksivuotisen sopimuksen Helsingin IFK:n kanssa. ===Maajoukkue=== Beto teki ensiesiintymisensä Portugalin maajoukkueessa 10. kesäkuuta 2009 ystävyysottelussa Viroa vastaan. Hänet valittiin myös Portugalin 23-henkiseen kokoonpanoon vuoden 2010 MM- kilpailuihin.Pepe in Portugal squad FIFA. Viitattu 4.6.2010. == Lähteet == == Aiheesta muualla == * Beton esittely Zerozero-sivustolla * Beton tilastot BDFutbol-sivustolla Luokka:Portugalilaiset jalkapallomaalivahdit Luokka:Vuonna 1982 syntyneet Luokka:Elävät henkilöt
Dhakan tulipalo 2010

Dhakan tulipalo 2010 tapahtui 3. kesäkuuta 2010 Bangladeshin pääkaupungissa Dhakassa. Kaupungin keskustassa levinnyt tuli tuhosi kaikkiaan seitsemän rakennusta ja surmasi kymmeniä ihmisiä. AP:n mukaan surmansa sai ainakin 117 ihmistä. Pelastusoperaatio lopetettiin seuraavana päivänä. Onnettomuus sai alkunsa viallisesta sähkömuuntajasta noin 22.30 paikallista aikaa. Onnettomuudessa menehtyi yli sata ihmistä ja arviolta saman verran loukkaantui. Uutistoimistojen mukaan onnettomuudessa menehtyi myös paljon häävieraita, sillä erään palon alle jääneen talon katolla vietettyjen häiden vieraat jäivät jumiin rakennukseen palon levitessä nopeasti. Loukkaantuneita hoidettiin Dhakan yliopistollisessa keskussairaalassa. Suurin osa loukkantuneista kärsi palovammojen sijaan myrkyllisen savun hengittämisestä aiheutuneista komplikaatioista. Bangladeshin pääministeri Sheikh Hasina osoitti surunvalittelunsa onnettomuudessa menehtyneiden omaisille. == Lähteet == == Aiheesta muualla == *Helsingin Sanomat: Yli sata kuollutta Bangladeshin korttelipalossa *Reuters: At least 40 dead in Bangladesh fire Luokka:Vuoden 2010 onnettomuudet Luokka:Onnettomuudet Bangladeshissa Luokka:2010-luvun tulipalot Tulipalo 2010 Luokka:Rakennuspalot
Claire Aho

Claire Anita Aho (oik. Brofeldt;Kuolinilmoitus. Helsingin Sanomat 13.12.2015, s. C 29. 2\. marraskuuta 1925 Helsinki – 29. marraskuuta 2015 Tukholma) oli suomalainen valokuvaaja ja suomalaisen värivalokuvauksen uranuurtaja.Valokuvauksen suomalainen uranuurtaja Claire Aho on kuollut. Yle Uutiset 30.11.2015. Claire Aho oli Juhani Ahon ja taidemaalari Venny Soldan- Brofeldtin pojan Heikki Ahon tytär. Hänen äitinsä oli Heikki Ahon puoliso, syntyjään liettualainen tanssija Dinah Selkina. Hänen poikansa Jussi Brofelt on pitänyt yllä Ahon suvun perintöä järjestelmällä näyttelyitä isoisänsä elämäntyöstä. Hän opiskeli Yhteiskunnallisessa korkeakoulussa sanomalehtitutkintoa varten Aho aloitti uransa 1940-luvulla. Hän oppi ammatin isänsä ja setänsä omistamassa elokuvavalmistamossa Aho & Soldanissa. Hän työskenteli lehti-, mainos- ja elokuvaajana. Hän oli kuvaamassa Helsingin olympialaisia, ja työskennellessään 1952–1962Claire Ahon CV. Warner Pathé Newsille hän tunkeutui luvatta Porkkalan vuokra-alueelle, kun Neuvostoliitto palautti sen Suomelle. Hän kuvasi muotikuvia useille naistenlehdille, muun muassa Eevaan ja Hopeapeiliin. Hänen Carita Järvisestä ottamiaan kuvia on ulkomaisissa museoissa. Työt valokuvaajana loppuivat 1960-luvulla, kun alan tyyli muuttui. Aho piti jonkin aikaa Galleria Beckania mutta muutti vuonna 1974 Tukholmaan ja työskenteli muun muassa Ruotsinsuomalainen-lehteen, Nordiska museetille ja Hufvudstadsbladetin uutiskuvien toimittajana. Vuonna 2010 Ahon kuvia oli esillä Helsinki 1968 -näyttelyssä Helsingissä Virka- galleriassa ja sen verkkosivulla. Kuvissa Aho kertoo helsinkiläisten arjesta, ja ne olivat nähtävinä ensi kertaa vuoden 1968 jälkeen. Kuvista ilmestyi myös kirja. Toukokuussa 2011 Ahon kuvia oli esillä Helsingin Taidehallissa.Heinänen, Kaisa: Helsingin henki hurmasi jo vuonna 1968. Helsingin Sanomat 4.6.2010, s. C 4. Lontoon The Photographers’ Galleryssä oli Ahon näyttely nimellä Studio Works huhtikuusta heinäkuuhun 2013. Näyttelyssä oli Ahon valokuvia 1950-luvulta 1970-luvulle. Vuonna 2014 Aholle myönnettiin taiteilijaeläke. Heinäkuussa 2014 ilmestyi toimittaja-kirjailija Eino Leinon kirjoittama ja Gummeruksen kustantama teos Aho & Soldan: Helsinki 1950-luvun väreissä. Aho menehtyi tulipalossa kotonaan Tukholmassa marraskuussa 2015. Peter von Bagh on ohjannut Ahon suvusta dokumenttielokuvan Lastuja – taiteilijasuvun vuosisata.Esite: Lastuja, taiteilijasuvun vuosisata. Aho & Soldan -sivusto. Viitattu 19.10.2015. ==Lähteet== ==Kirjallisuutta== * * * == Aiheesta muualla == * Valokuvataiteilija Claire Aholle taiteilijasuku oli ihana perintö. Yle Elävä arkisto. * Claire Ahon muistokirjoitus Helsingin Sanomissa. Luokka:Suomalaiset valokuvaajat Luokka:Vuonna 1925 syntyneet Luokka:Vuonna 2015 kuolleet
Operaatio Prinsessa

Operaatio Prinsessa () on Disney Channelin vuonna 2009 ilmestynyt televisioelokuva, jonka pääosissa ovat Selena Gomez ja Demi Lovato. Elokuvan on ohjannut Allison Liddi-Brown ja se kuvattiin Puerto Ricossa. == Juoni == Costa Estrellan diktaattori kaappaa vallan naapurivaltiossa, Costa Lunassa, kesken prinsessa Rosalinda Maria Montoya Fioren (Demi Lovato) kruunajaisharjoitusten. Vaaranalaisten prinsessojen suojeluun erikoistuneen salaorganisaation agentti majuri Mason (Tom Verica) pelastaa kuitenkin prinsessan helikopterilla. Prinsessa majoitetaan Louisianaan majurin ja hänen tyttärensä Carterin (Selena Gomez) luokse asumaan. Louisianassa prinsessan on esitettävä tavallista amerikkalaista nuorta, ettei hänen piilopaikkansa paljastuisi. == Aiheesta muualla == * Luokka:Disney Channelin elokuvat Luokka:Vuoden 2009 yhdysvaltalaiset elokuvat Luokka:Yhdysvaltalaiset nuortenelokuvat
Selim

Selim on miehen etunimi. Nimi on turkkilainen muoto arabialaisesta nimestä Salim, joka tarkoittaa turvattua tai rauhaa. Myös hepreassa sama kantasana esiintyy muodossa shalom. Samasta kantasanasta johdettuja nimiä ovat muun muassa Salomon, Salman ja Suleiman. Suomessa nimi Selim on vuoden 2019 loppuun mennessä annettu 1307 miehelle ja muutamalle naiselle. Selimin nimipäivä on suomenruotsalaisen kalenterin mukaan 4. kesäkuuta. == Selim-nimiset Turkin sulttaanit == *Selim I, hallitsi 1512–1520 *Selim II, hallitsi 1566–1574 *Selim III, hallitsi 1789–1807 == Muita tunnettuja Selimejä == * Selim Ahmed, Dahoum (1897–1916), syyrialainen T. E. Lawrencen ystävä * Selim Amallah (s. 1996), marokkolais-belgialainen jalkapalloilija * Selim Benachour (s. 1981), ranskalais-tunisialainen jalkapalloilija * Selim Ben Djemia (s. 1989), tunisialainen jalkapalloilija * Selim Colliander (1885–1937), suomalainen insinööri ja lelutehtailija, mukana sisäministeri Heikki Ritavuoren murhan valmisteluissa * Selim Ekbom (1807–1886), suomalainen senaattori ja Vaasan hovioikeuden presidentti * Selim Isakson (1892–1960), suomalainen jääkärikenraalimajuri * Selim Lemström (1838–1904), suomalainen geofysiikan tutkija * Selim Liipola (1871–1932), suomalainen opettaja, koulunjohtaja ja maanviljelysneuvos * Selim A. Lindqvist (1867–1939), suomalainen arkkitehti * Selim Gabriel Linsén (1838–1914), suomalainen säveltäjä * Selim A. Nylund (1875–1964), suomalainen kauppias ja varakonsuli * Selim Palmgren (1878–1951), suomalainen säveltäjä ja pianisti * Selim Rebai (s. 1991), tunisialainen jalkapallomaalivahti * Selim Ideon Rennerfelt (1838–1906), suomalainen Venäjän armeijan kenraalimajuri * Selim Savonius (1885–1965), suomalainen yliarkkitehti * Selim Segerstam (1904–1963), suomalainen kuoronjohtaja ja säveltäjä * Selim Sesler (1957–2014), turkkilainen klarinetisti * Selim Armas Sohlman (1879–1936), suomalainen majuri ja metsänhoitaja * Selim Soldan (1910–1971), suomalainen taidemaalari * Selim Sorthan (1871–1951), suomenruotsalainen runoilija * Selim Tapola (1912–1974), suomalainen kirjailija * Selim Töyrä (1875–1958), amerikansuomalainen taidemaalari ja taideprofessori * Selim Osvald Wasastjerna (1831–1917), suomalainen lääkäri, professori ja lahjoittaja ==Lähteet== Luokka:Etunimet
Bakharwal

Bakharwal on ikivanha intialainen koirarotu. Viimeaikainen tutkimus kertoo että se on vaarassa kuolla sukupuuttoon. ==Ulkonäkö== Rotu on vankkarakenteinen, tuuheakarvainen ja pörröhäntäinen. Se muistuttaa pienikokoista tiibetinmastiffia. Väritys on useimmiten ruskea (tan) tai musta. Säkäkorkeus on lähes 70 cm ja paino noin 40 kg. Syvärintaisella, lihaksikkaalla ja ketterällä koiralla on suora selkä, leveät olkavarret ja pitkät raajat. Runko on vahvaluustoinen, niska voimakas ja pää suuri. Keskipitkä, tasainen karvapeite on hyvin paksu ja pohjavilla tiheää, mikä suojelee koiraa alueen ankarilta sääolosuhteilta ja petoeläimiltä. ==Alkuperä== Bakharwal on kotoisin Pir Panjal -vuorilta Himalajan ja Hindukušin alueelta. Se on vuoristokoira, joka kuuluu aasialaisiin molosseihin. Bakarwal- ja gujjar-paimentolaisheimot kasvattavat rotua metsästykseen ja lampaiden vartiointiin.Baskaran, S. Theodore. The Book of Indian Dogs, s. 60-61. Aleph Book Company, 2017, New Delhi. ISBN978-93-84067-57-1. Bakharwal kuuluu aasialaisten molossikoirien hoikkarakenteisempaan ryhmään ja on sukua joillekin tiibetinmastiffin muunnoksille ja Keski-Aasian koirille, mutta gujjar-heimon paimenet väittävät sen olevan kaikkia muita alueen rotuja paljon vanhempi. Tämä on kyseenalaista, mutta black and tan-värityksen ja fyysisen rakenteen perusteella jotkut asiantuntijat yhdistävät lukuisia vanhoja molossirotuja tähän koiraan. Kyseisten rotujen joukkoon kuuluvat mm. hyrkanianmastiffi, epirusinmolossi, sylvan, tuvanpaimenkoira ja iranilaisen sage mazandaranin siah sag-muunnos sekä kyseisten rotujen eurooppalaiset jälkeläiset. Vuonna 2009 tehdyn tutkimuksen mukaan jäljellä oli enää vain muutamia satoja yksilöitä. Rotu on suosittu kaupungeissa, minkä vuoksi uroksia ostetaan niihin kalliilla hinnalla; tämän vuoksi populaatio on huvennut merkittävästi rodun alkuperäisalueella. == Etymologia == Nimitys bakharwal tulee bakarwal-heimon nimestä. Toinen nimitys gujjar dog tulee puolestaan gujjar-heimon nimestä. ==Katso myös== *Bisben *Kaukasiankoira *Keskiaasiankoira *Tiibetinmastiffi == Lähteet == ==Aiheesta muualla== * MolosserDogs.com Bakharwal * Bakharwal (kuvien kera) Luokka:FCI:n ulkopuoliset rodut Luokka:Vuoristokoirat Luokka:Intialaiset koirarodut
Kysymysten kirja (musiikkiteos)

Kysymysten kirja on Kalevi Ahon säveltämä sarja mezzosopraanolle ja kamariorkesterille vuodelta 2006. Laulujen sanoina käytetään Pablo Nerudan tekstejä Katja Kallion suomentamina. Teoksen tilasi Lapin kamariorkesteri. Kantaesitys oli Rovaniemellä 27. marraskuuta 2007.Fimic - Suomalaisen musiikin tiedotuskeskus Yleisradion musiikkitoimittajat ja -tuottajat valitsivat Vuoden levyksi 2009 BIS-levymerkin levyn, joka sisältää Kysymysten kirjan lisäksi saman säveltäjän alttoviulukonserton ja 14. sinfonian (Rituaaleja).Kalevi Ahon Rituals on Vuoden levy == Laulut == # Jos olenkin # Ruusun asu # Merenneitojen kyyneleet # Minne päättyy sateenkaari? # Nainen unessa # Mitä merkitystä? # Lapsuuteni kuollessa # Tunneli # Kun näen meren # Kukkiva omenapuu # Perhoset == Lähteet == Luokka:Kalevi Ahon teokset Luokka:2000-vuosikymmenen musiikkiteokset
Erakkopuhkoja

Erakkopuhkoja (Diglossa lafresnayii) on Etelä-Amerikassa tavattava tangaroihin kuuluva varpuslintu. == Koko ja ulkonäkö == Kooltaan erakkopuhkoja on noin 15 cm. Väritykseltään lintu on kokonaan kiiltävän musta, lukuun ottamatta sinertävän harmaata laikkua siivessä. Lajin nokka on pitkä, ylöspäin kaartunut ja koukkupäinen. Poikaset ovat väriltään harmaita. Erakkopuhkoja muistuttaa ulkonäöltään mustapuhkojaa (Diglossa humeraalis), jolta kuitenkin puuttuu siiven sinertävä laikku. Erakkopuhkoja on myös hieman kookkaampi kuin mustapuhkoja. == Levinneisyys ja elinympäristö == Erakkopuhkojaa tavataan Andeilta Venezuelasta, Kolumbiasta, Ecuadorista ja Perun luoteiskärjestä. Lajin elinympäristöä ovat kosteat metsät, metsänreunojen pensaikot, pensaikkoiset suot ja puutarhat. Lintu elää usein lähellä puurajaa. Erakkopuhkojan elinympäristöt sijaitsevat useimmiten 2 000-3 700 metrin korkeudella merenpinnasta. == Elintavat == Erakkopuhkojat liikkuvat yksin tai pareittain. Laji laulaa pensaiden latvoissa, mutta viettää muuten varsin piileskelevää elämää. Pesimäkausi kestää helmikuulta heinäkuulle. Erakkopuhkojat käyttävät ravinnokseen kukkien mettä. Ne lävistävät teriön ja imevät meden pölyttämättä kukkia. Linnun on havaittu myös tekevän nokallaan viiltoja puun kuoreen ja syövän viillosta valuvaa mahlaa. Meden ja mahlan lisäksi erakkopuhkojat syövät myös hyönteisiä, joita ne pyydystävät kasvien lehdiltä tai ilmasta. == Lähteet == Luokka:Tangarat
Bisben

Bisben on intialainen koirarotu. Sillä ei ole FCI:n tunnustusta. ==Ulkonäkö== Bisben muistuttaa sekä kooltaan että ulkomuodoltaan tyypillistä mastiffia. Sillä on pitkä pää ja suippo kuono.Morris, Desmond. Dogs - The Ultimate Dictionary of Over 1000 Dog Breeds, s. 622. Trafalgar Square, 2008: North Pomfret, Vermont. Runko on hoikka ja lihaksikas. Häntä on pitkä, tuuhea ja ylöskiertyvä. Karvapeite on pitkä ja pörröinen, ja se auttaa koiraa suojautumaan kylmää vuoristoilmastoa vastaan. Väritys on yleensä mustavalkoinen, mutta toisinaan kyseisessä värityksessä esiintyy myös punaruskeat merkit. Keskimääräinen säkäkorkeus on 65 cm. ==Luonne ja käyttäytyminen== Tätä hurjaa himalajalaista molossia käytetään pääasiassa laumanvartijana ja paimenkoirana, mutta siitä saa myös hyvän vahti- ja suurriistan metsästyskoiran. Bisben voi olla hyvin aggressiivinen tuntemattomia ihmisiä ja koiria kohtaan ja se tarvitsee huolellista käsittelyä ja koulutusta. ==Alkuperä== On lukuisia teorioita bisbenin alkuperästä, mutta yleisin on että se on tulos susien ja paimenkoirien risteytyksestä. Se on sukua muille Himalajan alueen roduille ja sitä joskus virheellisesti pidetään tiibetinmastiffin muunnoksena. ==Katso myös== *Bakharwal *Tiibetinmastiffi == Lähteet == Luokka:FCI:n ulkopuoliset rodut Luokka:Vuoristokoirat Luokka:Intialaiset koirarodut
Anna Kreetta Gribajcevic

Anna Kreetta Gribajcevic on alttoviulisti. Hän opiskeli Sibelius-Akatemiassa Matti Hirvikankaan johdolla ja sai myös Saksassa opetusta Diemut Poppenilta ja Kim Kashkashianilta. Hän on ollut sooloalttoviulistina Sinfonia Lahdessa (2000–2007) ja sitten Turun filharmonisessa orkesterissa.Omenapuun varjossa : Taiteilijat Gribajcevic on toiminut solistina myös muiden muassa Radion sinfoniaorkesterin, Tapiola Sinfoniettan ja Philharmonia-orkesterin kanssa. Hän on myös aktiivinen kamarimuusikko ja Omenapuun varjossa -tapahtuman taiteellinen suunnittelija. Gribajcevic esiintyi solistina Kalevi Ahon alttoviulukonserton kantaesityksessä Rovaniemellä 27. marraskuuta 2007.Fimic - Suomalaisen musiikin tiedotuskeskus == Lähteet == Luokka:Suomalaiset alttoviulistit Luokka:Syntymävuosi puuttuu Luokka:Elävät henkilöt
Ympäristökemia

Ympäristökemia, toiselta nimeltään ekologinen kemia, on monihaarainen, luonnontieteellinen tutkimusalue, joka tutkii kemiallisten aineiden leviämistä, konversiota ja vaikutuksia elollisessa ja elottomassa luonnossa. Siinä tutkitaan sekä aineita luonnollisista lähteistä, kuten esimerkiksi tulivuorista (kaasut) ja organismeista (myrkyt), että ihmisten aikaan saamista (antropologisista) lähteistä, kuten liikenteestä, teollisuuden prosesseista ja lannoitteista. == Historia == Ympäristökemiasta tuli Saksassa itsenäinen tutkimusalue 1960-luvun loppupuolella, suurten alkavien ympäristönsuojelukeskustelujen lomassa. Silloin tätä uutta tutkimusalaa edusti kemisti Friedhelm Korte, joka nimesi sen myös ökologiseksi kemiaksi. Monet alan sisällöt tosin ulottuvat ökotoxikologiaan (), joka syntyi samaan aikaan kuin ympäristökemia. == Ympäristökemian osa-alueet == Tutkimuksen painopisteitä ympäristökemiassa ovat mm. *Aineiden muuttaminen (konversio) ympäristössä (maaperä, vesi, ilma) *Ympäristökemikaalien kuljettaminen, eli levittäminen *Ympäristökemikaalien tai niiden hajoamistuotteiden vuorovaikutus, eli vaikutus ympäristöön (ihmiset, eläimet, kasvit, jne.) Alan rajojen ylittävän aiheellisuuden takia ympäristökemia on vahvassa vuorovaikutussuhteessa muiden tieteenalojen, kuten esimerkiksi biologian, ekologian, meteorologian ja kemian kanssa. == Menetelmät == Analyysimenetelmät vastaavat suurelta osin niitä menetelmiä, joita käytetään ympäristöanalytiikassa, eli analyyttisessä kemiassa, biokemiassa ja ekotoksikologiassa. *
Mäntykankaan koulu

Mäntykankaan koulu on Kokkolassa sijaitseva alakoulu. Koulussa on luokat 1-6 sekä musiikki- ja erityisluokat. Mäntykankaan varsinaiset musiikkiluokat alkavat kolmannella luokalla, mutta 1. ja 2. luokka ovat musiikkipainotteisia. Koulu on nykyään keltainen, ennen koulu on ollut muun muassa punainen. Koulu on rakennettu vuonna 1930, joten se on Kokkolan toiseksi vanhin toimiva koulurakennus. Koulu toimi sotasairaalana vuodesta 1941, koulurakennus siitä tuli 1950-luvun lopulla. == Aiheesta muualla == * Koulun sivusto Luokka:Kokkolan oppilaitokset Luokka:Suomen peruskoulut
Robin Juhkental

Robin Juhkental (s. 20. toukokuuta 1988) on virolainen laulaja ja Malcolm Lincoln -yhtyeen keulahahmo. Hän edusti yhtyeen kanssa Viroa Eurovision laulukilpailussa 2010 kappaleella Siren, muttei päässyt finaaliin. == Lähteet == Luokka:Virolaiset laulajat Luokka:Viron euroviisuedustajat Luokka:Vuoden 2010 euroviisuedustajat Luokka:Vuonna 1988 syntyneet Luokka:Elävät henkilöt
Thaimaan kuningas

Thaimaan kuningas (vuoteen 1939 asti Siamin kuningas) on Thaimaan valtionpäämies. Kuninkaalla on hieman valtaa, ja hän toimii maan keulakuvana ja on muun muassa asevoimain ylipäällikkö. Viimeisin kuningas Bhumibol Adulyadej oli maailman pisimpään vallassa ollut monarkki. Hän kuoli 13. lokakuuta 2016 Sirirajin sairaalassa Bangkokissa 88-vuotiaana. Kruununprinssi Maha Vajiralongkornista tuli Thaimaan seuraava kuningas. == Katso myös == *Luettelo Thaimaan hallitsijoista * Luokka:Hallitsijat
Naoto Kan

Naoto Kan (, s. 10. lokakuuta 1946) oli Japanin pääministeri kesäkuusta 2010 elokuuhun 2011. Kan on toiminut urallaan myös Japanin terveys- ja valtiovarainministerinä. == Elämäkerta == Kan syntyi Yamaguchin prefektuuriin kuuluvassa Uben kaupungissa. Hänen isänsä oli paikallinen liikemies. Kan valmistui Tokion teknillisestä instituutista vuonna 1970, ja pian tämän jälkeen hänestä tuli arvostettu poliittinen aktivisti, joka kampanjoi erityisesti feminismin ja ympäristöasioiden puolesta. Kan valittiin Japanin parlamenttiin vuonna 1980 neljännellä yrittämällään entisen Sosiaalidemokraattisen federaation listoilta. Kan toimi Japanin terveysministerinä vuonna 1996. Tuolloin hän paljasti 1980-luvulla tapahtuneen skandaalin, jonka seurauksena useat japanilaiset saivat verensiirron seurauksena HI-viruksen. Kanin tutkimuksissa paljastui, että monet terveydenhuollon päättäjistä tiesivät tartuntariskin useita vuosia, ennen kuin saastuneen veren käyttö kiellettiin. Kanista tuli paljastuksen jälkeen yksi Japanin suosituimmista poliittisista vaikuttajista. Vuonna 1998 Kanin julkisuuskuvaa romutti hänen väitetty avioliiton ulkopuolinen suhteensa uutisankkuriin. Kan kielsi väitteet, joita esitettiin, kun hän kampanjoi uuden Japanin demokraattisen puolueen puheenjohtajan paikasta. Toistamiseen Kan oli puoluejohtajana, kun demokraattinen puolue haastoi vuoden 2003 parlamenttivaaleissa Junichiro Koizumin liberaalidemokraattisen puolueen. Kan erosi kuitenkin puolueensa puheenjohtajan paikaltaan seuraavana vuonna, kun kävi ilmi, että hän ei ollut terveysministerinä ollessaan maksanut kaikkia eläkkeitä. Vaikka teko oli tahaton ja summat pieniä, Kan erosi, ettei vahingottaisi puoluettaan enempää. Sovittaakseen tekonsa Kan leikkasi hiuksensa, pukeutui perinteiseen buddhalaiseen asuun ja kävi Shikokun pyhiinvaellusreitin, johon kuuluu 88 maalaistemppeliä. Kan nousi toistamiseen hallitukseen vuonna 2009, kun hänet nimitettiin Yukio Hatoyaman varapääministeriksi. Kanista tuli samalla myös uuden budjettia valvovan viraston johtaja. Tammikuussa 2010 Kan nimitettiin valtiovarainministeriksi terveysongelmien takia eronneen Hirohisa Fujiin tilalle. Hatoyama jätti pääministerin paikan kesäkuussa 2010, kun demokraattisen puolueen kannatus oli laskussa, eikä Hatoyama pystynyt toteuttamaan vaalilupaustaan Yhdysvaltain Okinawan tukikohdan lakkauttamisesta. Kan valittiin demokraattisen puolueen uudeksi puheenjohtajaksi ennen Shinji Tarutokoa äänin 291–129. Japanin parlamentti hyväksyi Kanin uudeksi pääministeriksi 4. kesäkuuta ja Kanin hallitus nimitettiin virkaansa neljä päivää myöhemmin. Kan sai pääministerinä ollessaan runsaasti kritiikkiä vuoden 2011 tsunamikatastrofin ja sitä seuranneen ydinvoimalaonnettomuuden hoidosta. Häntä kritisoitiin myös huonosta taloudenhoidosta ja julkisen velana kasvusta. Hänen kannatuksensa oli laskenut jo alle 20 prosenttiin, kun hän ilmoitti eroavansa Demokraattisen puolueen johtajan paikalta ja samalla siis pääministerin tehtävistä. == Lähteet == ==Aiheesta muualla== *Viralliset kotisivut Luokka:Japanin pääministerit Luokka:Japanin valtiovarainministerit Luokka:Vuonna 1946 syntyneet Luokka:Elävät henkilöt
Markus Lammenranta

Markus Lammenranta on suomalainen filosofi. Hän toimii teoreettisen filosofian määräaikaisena professorina Helsingin yliopistossa. Hänen erikoisalojaan ovat tietoteoria, metafysiikka ja estetiikka. == Teokset == * Johdatus tieto- oppiin. [Helsinki]: Gaudeamus, 2022. ISBN 978-952-345-166-7 * Two Problems of Naturalistic Epistemology: Introduction. [Helsinki]: Helsingin yliopiston filosofian laitos: Libri academici, 1995. Väitöskirjan tiivistelmäosa. * * Haapala, Arto & Lammenranta, Markus: Kauneudesta kauhuun: kirjoituksia taidefilosofiasta. [Helsinki]: Gaudeamus, 1993. ISBN 951-662-565-7 * Airaksinen, Timo & Haapala, Eija & Kinnunen, Aarne & Lammenranta, Markus & Haapala, Arto: Kirjallisuuden Filosofiaa. Hki: Valtion painatuskeskus, 1989. ISBN 951-861-732-5 * Taideteos symbolina: Nelson Goodmanin taidefilosofia. Helsinki: Helsingin yliopisto, 1987. ISBN 9514542193 * Haapala, Arto, ja Lammenranta, Markus (toim.): Taide ja filosofia. Helsinki: Gaudeamus, 1987. ISBN 951-662-429-4 == Lähteet == == Aiheesta muualla == * Markus Lammenranta Research Portal Luokka:Suomalaiset filosofit Luokka:Syntymävuosi puuttuu Luokka:Elävät henkilöt
Ons Jabeur

Ons Jabeur (, s. 28. elokuuta 1994 Ksar Hellal) on tunisialainen ammattilaistennispelaaja. Hän teki ammattilaisdebyyttinsä vuonna 2010. Jabeur on parhaimmillaan ollut naisten ammattilaistenniksen WTA-maailmanlistalla toinen kesäkuussa 2022. == Ura == Jabeur on urallaan voittanut muutamia junioriturnauksia, muun muassa Petits Ducs -tyttöjen turnauksen Dijonissa 2008 sekä kahdesti alle 16-vuotiaiden Afrikan mestaruuden.Getting to know… Ons Jabeur rolandgarros.com 3.6.2010 Viitattu 4.6.2010 Hän osallistui ensimmäistä kertaa Ranskan avoimiin vuonna 2010, jossa tyttöjen tennisturnauksessa hän selvisi finaaliin saakka voitettuaan neljännesvälierissä Sloane Stephensin ja välierissä Irina Hromatšovan. Finaalissa Jabeur hävisi Ukrainan Elina Svitolinalle. Vuonna 2011 hän pääsi toistamiseen Ranskan avointen tyttöjen kaksinpelin loppuotteluun ja voitti sen tällä kertaa päihitettyään finaalissa Mónica Puigin. == Yksityiselämä == Jabeur meni naimisiin miekkailija Karim Kamounin kanssa lokakuussa 2015. Jabeur on saanut kiitosta siitä, miten hän inspiroi uuden sukupolven tennispelaajia. Hän on ensimmäinen arabi- ja afrikkalaistaustainen nainen, joka on päässyt Grand Slamin finaaliin. BBC valitsi Jabeurin vuonna 2022 sadan vaikutusvaltaisen ja innostavan naisen listalle 100 Women. == Lähteet == == Aiheesta muualla == * *Tilastoja Luokka:Tunisialaiset tennispelaajat Luokka:Vuonna 1994 syntyneet Luokka:Elävät henkilöt
Pietro Marubi

Pietro eli Pjetër Marubi (1834–1904) oli italialaissyntyinen taidemaalari ja valokuvaaja. Marubi oli Giuseppe Garibaldin kannattaja ja muutti poliittisista syistä pois Italiasta vuoden 1850 tienoilla. Marubi kuvasi Albanian poliittisia tapahtumia. Hän sai mainetta kuvillaan, ja näin syntyi Marubi- studio.Suomen Kuvalehti 22/4.6.2010 Häntä pidetään Albanian valokuvauksen perustajana. Marubi-studion näyttely järjestettiin Helsingin Tennispalatsin Kulttuurien museossa syksyllä 2010. == Lähteet == Luokka:Italialaiset valokuvaajat Luokka:Italialaiset taidemaalarit Luokka:Albanialaiset valokuvaajat Luokka:Vuonna 1834 syntyneet Luokka:Vuonna 1904 kuolleet
Lincolninmeri

Lincolninmeri on pieni, suppilonmuotoinen Pohjoisen jäämeren reunameri, joka on ympärivuotisesti merijään peittämä. Se yhtyy etelässä Baffininlahteen Naresinsalmen kautta ja rajoittuu idässä Grönlannin luoteisrannikkoon ja lännessä Ellesmerensaaren koillisrannikkoon. Pinta-alaltaan se on 64 000 neliökilometriä, tilavuudeltaan 16 000 kuutiokilometriä ja keskisyvyydeltään 257 metriä, mikä tekee siitä yhden syvimmistä mannerjalusta-alueista Jäämerellä. International Hydrographic Organization määrittelee Lincolninmeren rajat seuraavasti: pohjoisessa raja kulkee Ellesmerensaarella sijaitsevasta Cape Columbian niemestä itään Kap Morris Jesupin niemelle Luoteis- Grönlannissa, josta se jatkuu Grönlannin rannikkoa pitkin lounaaseen Kap Bryantiin saakka. Kap Bryantista raja palaa länteen Ellesmerensaarelle Cape Sheridaniin ja seuraa sitten saaren koillisrannikkoa takaisin Cape Columbiaan. Lincolninmeren pohjoisreunalla on merijään murtumavyöhyke, jonka eteläpuolella jääpeite liikkuu hitaammin kuin sen pohjoispuolella. Kesäkuukausina jääpeite on suhteellisen liikkumaton mutta syys–lokakuun vaihteessa pohjoistuulet voimistuvat ja jää alkaa pakkautua kohti alueen eteläreunaa ja Naresinsalmea. Ilmiö jatkuu yleensä huhtikuuhun asti. Ilman lämpötila on alueella niin matala, ettei siellä esiinny juuri lainkaan avovettä, sillä poistuvan merijään tilalle syntyy nopeasti uutta jäätä. == Lähteet == Luokka:Pohjoinen jäämeri Luokka:Nunavutin maantiede Luokka:Grönlannin ja Kanadan raja
Chandeleursaaret

Chandeleursaaret on nauhamainen joukko Mississippi-joen suiston itäpuolelle muodostuneita saaria Meksikonlahdella. Saaret ovat Yhdysvaltain Louisianan osavaltion kaakkoisin maa-alue. Myrskyt ovat aina koetelleet saaria ja vuonna 2005 Louisianaan iskenyt hurrikaani Katrina pienensi saaria huomattavasti, hävittäen joidenkin vedenpäälliset osat kokonaan. Saaret muodostavat yhdessä Bretonsaaren kanssa 1904 perustetun luonnonsuojelualueen nimeltään Breton National Wildlife Refuge. Saarten arvellaan muodostuneen parituhatta vuotta sitten Mississipin suun länteen siirtymisen jälkeensäjättämistä sedimenteistä. ==Lähteet== *Chandeleur Islands. NASA Earth Observatory 7.10.2005. Viitattu 4.6.2010 *Breton National Wildlife Refuge. USFWS **http://www.fws.gov/southeast/pubs/BretonGeneral.pdf ==Aiheesta muualla== *Ilmakuvia Katrinan vaikutuksista saariin. St. Petersburg Coastal and Marine Science Center. Luokka:Yhdysvaltain saaret Luokka:Louisianan maantiede
Virginiankettukoira

Virginiankettukoira on amerikkalainen koirarotu, yksi neljästä kettukoirasta. 1700-luvulla se risteytettiin vihikoiran kanssa minkä tuloksena syntyi pesukarhukoira. ==Katso myös== *Amerikankettukoira *Englanninkettukoira *Vihikoira *Walesinkettukoira ==Lähteet== * * ==Käännös== Luokka:FCI:n ulkopuoliset rodut Luokka:Ajokoirat Luokka:Yhdysvaltalaiset koirarodut
John Mensah

John Mensah (s. 29. marraskuuta 1982 Obuasi, Ghana) on ghanalainen jalkapalloilija, pelipaikaltaan keskuspuolustaja. Hän edustaa Englannin valioliigassa pelaavaa Sunderlandia. ==Ura== Mensah siirtyi juniorina italiaan Bolognaan, jossa hän ei päässyt kuitenkaan varsinaiseen edustusjuokkueeseen. Bologna myi hänet sveitsiläiseen Bellinzonaan. Seuraavaksi hän siirtyi Serie B:hen Genoan joukkueeseen. Tämän jälkeen hän on pelannut Chievossa, Modenassa ja Cremonesessa. Tammikuussa 2006 Mensah siirtyi ranskalaiseen Stade Rennaisiin. Hän teki myöhemmin seuran kanssa kolmen vuoden sopimuksen. Hän nousi Rennesissä puolustuksen tukipilariksi ja häntä pidettiin Ligue 1:sen parhaimpina puolustajina. Toukokuussa 2007 Mensah pidensi sopimustaan vuoteen 2010.Häntä huhuiltiin vahvasti myös Wigan Athleticiin, mutta siirtoa ei lopulta tapahtunut. Mensah pelasi Ligue 1:ssä 58 ottelua Rennesin paidassa, joissa hän teki kaksi maalia. Hän pelasi kaudella myös Ranskan cupissa, Ranskan liigacupissa ja Eurooppa-liigassa. Hänestä tehtiin Rennesin kapteeni tammikuussa 2008. Pesti kesti kesään asti. Joukkueen valmentaja Guy Lacombe toivoi, että Mensah olisi jäänyt seuraan. Huhtikuussa 2007 Ranskan media uutisoi, että Olympique Lyonnais oli Mensahin perässä. Siirto tapahtui kuitenkin vasta ensi vuonna, kun hänet palkattiin Lyoniin paikkaamaan toista keskuspuolustajaa Sébastien Squillacia. Viiden vuoden sopimus varmistui heinäkuussa. Hän pelasi seurassa kuitenkin vain 12 ottelua, ennen kuin hänet lainattiin toiseen seuraan. Elokuussa 2009 uutisoitiin, että Mensah oli tehnyt lainasopimuksen englantilaisen Sunderlandin kanssa. Sopimus varmistui, kun hän läpäisi lääkärintarkastuksten. Mensah debytoi Valioliigassa syyskuussa Hull Cityä vastaan. Ensimmäisen maalinsa hän teki Manchester Cityä vastaan joulukuussa 2009. Hän kärsi Sunderlandissa loukkaantumisista. Mensah teki Sunderlandin kanssa uuden lainasopimuksen elokuussa 2010, ja se kattaa kauden 2010–2011. == Maajoukkueura == Mensah pelasi Ghanan joukkueessa alle 20-vuotiaiden MM-kilpailuissa 2001. Ghana pudotti jatkosta muun muassa Brasilian ja Mensah puski ottelun voittomaalin.Joukkue hävisi finaalin Argentiinalle. Mensah debytoi Ghanan maajoukkueessa Algeriaa vastaan AM- kilpailuissa 2002. Tämän jälkeen Mensahista on tullut Ghanan joukkueen vakiojäsen ja hän on toiminut myös sen kapteenina. Hän edusti maata olympialaisissa 2004 ja AM-kilpailuissa 2006. AM-kisoissa Mensah valittiin turnauksen tähdistökentälliseen. Joukkue selviytyi MM-kisoihin 2006, jossa se kuitenkin jäi viimeiseksi. Mensah valittiin AM-kilpailuihin 2010, jossa Ghana eteni finaaliin, jossa se hävisi Egyptille. Hänet valittiin myös MM- kilpailuihin 2010. ==Lähteet== ==Aiheesta muualla== * Profiili Soccerbasessa Luokka:Ghanalaiset jalkapalloilijat Luokka:Vuonna 1982 syntyneet Luokka:Elävät henkilöt
Juhani Nirkkonen

Juhani Nirkkonen on suomalainen jalkapallovalmentaja. Nirkkonen on toiminut muun muassa Suomen naisten jalkapallomaajoukkueen ensimmäisenä päävalmentajana vuosina 1973–1977. Hänen päävalmentajakaudellaan Suomi pelasi 12 maaottelua, joista se voitti yhden ja pelasi tasan yhden. == Lähteet == * Luokka:Suomalaiset jalkapallovalmentajat Luokka:Syntymävuosi puuttuu Luokka:Elävät henkilöt
Luettelo The Sims -sarjan peleistä

Tämä on luettelo The Sims pelisarjan peruspeleistä ja lisäosista. == The Sims == * The Sims: Livin' It Up * The Sims: House Party * The Sims: Hot Date * The Sims: Lomalla * The Sims: Lemmikit * The Sims: Superstar * The Sims: Taikaa == The Sims 2 == * The Sims 2: Yliopisto * The Sims 2: Yöelämää * The Sims 2: Kauppa auki * The Sims 2: Lemmikkielämää * The Sims 2: Vuodenajat * The Sims 2: Matkoilla * The Sims 2: Vapaa-aika * The Sims 2: Kaupunkikämppä == The Sims 3 == * The Sims 3: Maailmanmatkaaja * The Sims 3: Unelmaduuni * The Sims 3: Iltahuvit * The Sims 3: Täyttä Elämää * The Sims 3: Lemmikit * The Sims 3: Superstara * The Sims 3: Supernatural * The Sims 3: Vuodenajat * The Sims 3: Yliopistoelämää * The Sims 3: Paratiisisaari * The Sims 3: Tulevaisuuteen == The Sims 4 == * The Sims 4: Duunipäivä * The Sims 4: Kimppapuuhaa * The Sims 4: Kaupunkielämää * The Sims 4: Kissat & Koirat * The Sims 4: Vuodenajat * The Sims 4: Kohti Kuuluisuutta * The Sims 4: Unelmasaari * The Sims 4: Yliopisto == Muut == * Project Rene (The Sims 5) == Katso myös == * Luettelo Sim- peleistä Luokka:Sim Sims
Iso-Kiimanen

Iso-Kiimanen on järvi Kainuussa Sotkamon kunnassa. Se sijaitsee Oulujärven vesistöalueella Sotkamon reitin varrella. Järven pinta-ala on 30,8 km². Järven keskisyvyys on 6,1 metriä ja keskimääräinen pinnankorkeus 137,9 metriä. Järven vesi on käyttökelpoisuusluokitukseltaan hyvää. Kuhmon Ontojärvi laskee Ontojoen kautta Isoon-Kiimaseen. Iso-Kiimasen vedet laskevat puolestaan Pieni- Kiimasen ja Kaitainsalmen kautta Kaitaisjärvi-Pirttijärveen, Nuasjärveen ja Kajaaninjoen kautta aina Oulujärveen saakka. Järven suurin saari on Saijansaari. == Säännöstely == Järven vedenpinnan korkeus on 137,9 metriä mpy. Järven vedenpinta on samalla korkeudella kaikilla Sotkamonjärvillä, joita ovat myös Nuasjärvi, Sapsojärvet, Kiantajärvi, Pirttijärvi-Kaitainjärvi ja Iso- Kiimanen. Niitä voi siten pitää Sotkamonjärvien eri järvialtaina. Tilanne johtuu kuitenkin Kajaaninjoessa olevasta Koivukosken voimalaitoksesta, jonka patoaltaaseen edellä luetellut järvet kuuluvat. Sotkamonjärviä on säännöstelty siten, että Iso-Kiimasen vedenpinnan korkeudeksi on määrätty raja-arvot 136,15 metriä ja 138,65 metriä mpy. ==Lähteet== Luokka:Sotkamon järvet Luokka:Nuasjärven–Kiimasjärven alue
Annika Kukkonen

Annika Kukkonen (s. 12. huhtikuuta 1990 Helsinki) on suomalainen jalkapalloilija. Hän on pelipaikaltaan keskikenttäpelaaja. Kukkonen edustaa kaudella 2016 Ruotsin Damallsvenskanissa pelaavaa Djurgårdens IF:ää. Aiemmin hän on edustanut Ruotsissa LdB FC Malmöä, kaudella 2012 Djurgårdens IF:ää, kausina 2013 ja 2015 Sunnanå SK:ta sekä kaudella 2014 KIF Örebrota. Hän on Helsingin Jalkapalloklubin kasvatti. Kukkonen on voittanut HJK:ssa Suomen Cupin 2007, 2008 ja 2010 sekä Liigacupin 2009. Malmössä hän voitti Ruotsin mestaruuden kaudella 2011. Kukkonen debytoi Suomen A-maajoukkueessa helmikuussa 2010 Saksaa vastaan. Hän on pelannut vuoden 2016 loppuun mennessä 74 A-maaottelua ja tehnyt niissä kaksi maalia. Vuoden 2013 EM-kilpailuissa hän pelasi jokaisessa Suomen kolmessa ottelussa täydet minuutit. Kukkonen on pelannut myös 45 nuorten maaottelua. == Lähteet == Luokka:Suomalaiset jalkapalloilijat Luokka:Vuonna 1990 syntyneet Luokka:Elävät henkilöt
Sinfonia nro 9 (Aho)

Kalevi Aho sävelsi yhdeksännen sinfoniansa vuosina 1993–1994. Kolmiosaisessa teoksessa käytetään soolosoittimena pasuunaa. Vaikka kahdeksas ja yhdeksäs sinfonia sävellettiin itsenäisiksi, on ne myös suunniteltu laajaksi konserttikokonaisuudeksi, jonka "avausnumerona" yhdeksäs sinfonia on.Fimic - Suomalaisen musiikin tiedotuskeskus Aho sävelsi sinfoniansa Helsingin juhlaviikkojen tilaustyönä. 2. syyskuuta 1994 järjestetyssä kantaesityksessä solistina toimi Christian Lindberg ja Lahden kaupunginorkesteria johti Osmo Vänskä. Teoksella on alaotsikko Sinfonia concertante nro 2. Yhdeksäs sinfonia on tyyliltään kepeämpi kuin kahdeksas. Siinä kuullaan eri aikakausien (nykyisyys, menneisyys, tulevaisuus) vaikutteita. Vaikka tärkeimmässä asemassa on nykytyyli, sisältyy teokseen myös esimerkiksi barokkityylisiä kohtia, joissa pasuuna jopa vaihtuu sackbutiin. Orkesterin kokoonpanoon kuuluu cembalo. == Lähteet == Luokka:Kalevi Ahon sinfoniat Luokka:1990-luvun musiikkiteokset
Sinfonia nro 7 (Aho)

Kalevi Ahon seitsemäs sinfonia on lisänimeltään Hyönteissinfonia. Se on sävelletty säveltäjän oman Hyönteiselämää-oopperan musiikin pohjalta, vaikka materiaalia onkin muutettu. Vokaaliosuudet on poistettu. Uutta materiaalia on paikoin lisätty ja vanhaa tiivistetty. Kokonaisdramaturgiakin on varsin erilainen.Fimic - Suomalaisen musiikin tiedotuskeskus Aho sävelsi teoksen hyvin nopeasti huhtikuussa 1988. Kuusiosaisen sinfonian kantaesitti Helsingissä 26. lokakuuta 1988 Pertti Pekkasen johtama Radion sinfoniaorkesteri. == Osat == # Kulkuri, loispistiäinen ja sen toukka # Perhoset (Perhosten foxtrot ja tango) # Sittiäiset (Suru varastetusta sontapallosta) # Heinäsirkat # Muurahaiset (Muurahaisten työmusiikki ja sotamarssit I ja II) # Päivänkorennot (Päivänkorentojen tanssi ja kehtolaulu kuolleille päivänkorennoille) == Lähteet == Luokka:Kalevi Ahon sinfoniat Luokka:1980-luvun musiikkiteokset
Paksunokkatangarat

Paksunokkatangarat (Schistochlamys) on tangaroiden heimoon kuuluva varpuslintusuku. Paksunokkatangaroiden sukuun kuuluu BirdLifen mukaan kaksi lajia. == Paksunokkatangaroihin kuuluvia lajeja == * Paksunokkatangara (Schistochlamys ruficapillus) * Surutangara (Schistochlamys melanopis) == Aiheesta muualla == *BirdLife Suomi ry: Maailman lintujen suomenkieliset nimet 2., uudistettu painos (2006) *ITIS: Schistochlamys Luokka:Tangarat
Kaleidoscope Heart

Kaleidoscope Heart on Sara Bareillesin kolmas studioalbumi. Albumi ilmestyi Yhdysvalloissa 7. syyskuuta 2010. Albumin levy-yhtiö on Epic Records, ja tuottaja Eric Rosse. Albumin ensimmäinen single oli King of Anything, joka julkaistiin maailmanlaajuisesti kesäkuussa, mutta ilmestyi ulkomailla radioille toukokuun 10 päivä.Sara Bareilles @ Facebook: King of Anythingalifianakis Viitattu 1.11.2016 Albumi nousi Billboard 200 -listan ensimmäiselle sijalle.Billboard: Sara Bareilles' 'Heart' Beats at No. 1 on Billboard 200. Viitattu 1.11.2016 == Kappaleet == # # # # # # # # # # # # # === iTunes bonuskappale === # * === Britannian & Japanin bonuskappaleet === # * # === Kaleidoscope EP === # # # == Arvostelut == * Allmusic: Allmusic review * Entertainment Weekly: B–Entertainment Weekly review * Rolling Stone: Rolling Stone review == Aiheesta muualla == * Kaleidoscope Heart discogs.com -sivustolla == Lähteet == Luokka:Sara Bareillesin albumit Luokka:Vuoden 2010 albumit
Kerttulitangarat

Kerttulitangarat (Dacnis) on tangaroiden heimoon kuuluva varpuslintusuku. Kerttulitangaroiden sukuun kuuluu BirdLifen mukaan yhdeksän lajia. == Kerttulitangaroihin kuuluvia lajeja == * Brasiliankerttulitangara (Dacnis nigripes) * Kerttulitangara (Dacnis cayana) * Kobolttikerttulitangara (Dacnis albiventris) * Kolumbiankerttulitangara (Dacnis hartlaubi) * Naamiotangara (Dacnis lineata) * Punavyötangara (Dacnis berlepschi) * Rikkitangara (Dacnis flaviventer) * Säihkykerttulitangara (Dacnis venusta) * Turkoosikerttulitangara (Dacnis viguieri) == Aiheesta muualla == *BirdLife Suomi ry: Maailman lintujen suomenkieliset nimet 2., uudistettu painos (2006) *ITIS: Dacnis Luokka:Tangarat
Jee jee jee

Jee jee jee on suomalaisen poikabändi INDX:n ensimmäinen ja ainut studioalbumi, joka julkaistiin 26. marraskuuta 2004. Albumin julkaisi EMI. == Kappaleet == == Singlet == * Jee jee jee * Kaadutaan * Auringon ympäri == Lähteet == Luokka:Vuoden 2004 albumit Luokka:Vuoden 2004 esikoisalbumit Luokka:Suomalaiset popalbumit